Shampoo (film)
<s>Shampoo (), u Jugoslaviji prikazan pod naslovom Hollywoodski frizer, je američki igrani film snimljen u režiji Hala Ashbyja i premijerno prikazan 1975. godine, poznat kao jedno od značajnijih ostvarenja pred kraj Novog Hollywooda.</s>

<s>Po žanru predstavlja mješavinu drame i romantične komedije.</s><s>Radnja se događa u Los Angelesu 5. novembra 1968. godine, na dan predsjedničkih izbora.</s><s>Protagonist, koga tumači Warren Beatty, je privlačni frizer čiju klijentelu čine bogate, slavne i glamurozne žene, a što on koristi kao priliku za brojna uspješna zavođenja i izuzetno dinamičan seksualni život; usprkos toga, osjeća ispraznost, umor i nezadovoljno, posebno kada shvati da je bivša djevojka (čiji lik tumači Julie Christie) koju istinski voli završila kao ljubavnica bogataša (čiji lik tumači Jack Warden), supruga starije klijentice (čiji lik tumači Lee Grant) koju dodatno "opslužuje".</s>

<s>Scenarij Roberta Townea se često tumačio kao izraz općeg beznađa koje je sredinom 1970-ih, uslijed ekonomske krize i Watergatea, zahvatilo američko društvo, a posebno idealiste iz babyboomerske generacije; radnja se zato namjerno događa 1968. godine, neposredno pred pobjedu omraženog predsjednika Richarda Nixona pod čijom će vladavinom ti ideali o boljem i sretnijem svijetu biti ugušeni, izopačeni i kompromitirani.</s><s>Jedan od aspekata filma se odnosio i na razočarenje seksualnom revolucijom koji, usprkos toga što može uživati u sada legitimnim oblicima hedonizma i promiskuiteta, ne uspijeva pronaći životnu sreću.</s><s>Film je posebno hvaljen zbog nenametljive, ali efektne režije Hala Ashbyja, a Beatty, koji je već tada uživao status jedne od najvećih zvijezda Novog Hollywooda, je ostvario jednu od najupečatljivijih uloga karijere.</s><s>Lee Grant je, pak, za svoju ulogu osvojila Oscar za najbolju sporednu glumicu.</s>

<s>Shampoo je kasnije postao predmetom brojnih špekulacija vezanih uz protagonista, odnosno stvarne hollywoodske ličnosti koje su Towneu poslužile kao model.</s><s>Pri tome su se najčešće spominjali Jay Sebring, frizer ubijen u masakru sa Sharon Tate, odnosno Jon Peters, frizer koji je kasnije počeo uspješnu karijeru producenta.</s>

<s>Uloge
 Warren Beatty ...</s><s>George Roundy
 Julie Christie ...</s><s>Jackie Shawn
 Goldie Hawn ...</s><s>Jill
 Lee Grant ...</s><s>Felicia Karpf
 Jack Warden ...</s><s>Lester Karpf
 Tony Bill ...</s><s>Johnny Pope
 Jay Robinson ...</s><s>Norman
 George Furth ...</s><s>Mr. Pettis
 Randy Scheer ...</s><s>Dennis
 Susanna Moore ...</s><s>Gloria
 Carrie Fisher ...</s><s>Lorna Karpf
 Luana Anders ...</s><s>Devra
 Mike Olton ...</s><s>Ricci
 Richard E. Kalk ...</s><s>Detektiv Younger
 Brad Dexter ...</s><s>Senator East
 William Castle ...</s><s>Sid Roth</s>

<s>Izvori</s>

<s>Vanjske veze</s>

<s>Američki filmovi
Dramski filmovi
Filmske komedije
Romantične komedije
Seks komedije
Satirični filmovi</s>

